**PRIVITAK BROJ 1: SMJERNICE ZA PROVJERU RASHODA I OBRAZAC IZVJEŠTAJA**

U nastavku teksta nalaze se smjernice (Terms of Reference - “**ToR**”) prema kojima je HBOR suglasan angažirati [\*\*\*naziv revizorske kuće\*\*\*] (“**Revizor**”) koji će izvršiti provjeru rashoda i podnijeti izvještaj u vezi s darovnicom koju financira Europska unija za lokalno pružanje savjetodavnih usluga u okviru Europskog savjetodavnog centra za ulaganja (“**Darovnica**”).

Darovnica se daje HBOR-u putem Ugovora o financiranju (“**Ugovor**”) sklopljenog između HBOR-a i Europske investicijske banke (“**Banka**”), a financira ga Europska unija. Ni Banka niti Europska unija nisu strana u ovom ugovoru.

*Odgovornosti Strana u Angažmanu*

HBOR je odgovoran za dostavljanje Banci financijskih izvještaja za aktivnosti koje se financiraju iz Darovnice u skladu s odredbama Ugovora, kao i za osiguravanje usklađenosti takvih financijskih izvještaja s računovodstvenim i knjigovodstvenim sustavom HBOR-a te povezanim računima i evidencijama. HBOR je odgovoran za pružanje dostatnih i primjerenih informacija, financijskih i nefinancijskih, u prilog osnovanosti financijskih izvještaja.

HBOR prihvaća da sposobnost Revizora da učinkovito provede postupke koji se zahtijevaju ovim angažmanom ovisi o HBOR-u, a ovisno o slučaju, njegovim/njihovim povezanom/im subjektu/subjektima, uz osiguravanje potpunog i besplatnog pristupa njegovom/njihovom osoblju te njegovom/njihovom računovodstvenom i knjigovodstvenom sustavu te povezanim računima i evidencijama.

Revizor je odgovoran za provođenje dogovorenih postupaka kako je navedeno u ovim Smjernicama i za podnošenje izvještaja o činjeničnim nalazima HBOR-u.

Svojom suglasnošću s ovim Smjernicama, Revizor potvrđuje da on/ona ispunjava barem jedan od sljedećih uvjeta (naznačiti koji):

1. Revizor je član nacionalnog računovodstvenog ili revizorskog tijela ili institucije koja je opet član Međunarodnog udruženja računovođa (the International Federation of Accountants (IFAC)); ILI
2. Revizor je član nacionalnog računovodstvenog ili revizorskog tijela ili institucije. Iako ova organizacija nije član IFAC-a, Revizor se obvezuje poduzeti ovaj angažman u skladu s IFAC-ovim standardima i etikom utvrđenima u ovim Smjernicama; ILI
3. Revizor je registriran kao ovlašteni revizor u javnom registru tijela za javni nadzor u državi članici EU-a u skladu s načelima javnog nadzora utvrđenim u Direktivi 2006/43/EZ Europskog parlamenta i Vijeća (ovo se odnosi na revizore i revizorske kuće sa sjedištem u državi članici EU-a); ILI
4. Revizor je registriran kao ovlašteni revizor u javnom registru tijela za javni nadzor u nekoj trećoj zemlji, a taj registar podliježe načelima javnog nadzora kako je utvrđeno zakonodavstvom dotične zemlje (ovo se odnosi na revizore i revizorske kuće sa sjedištem u trećoj zemlji).

*Predmet Angažmana*

Predmet ovog angažmana su troškovi koji su nastali za HBOR u vezi s Aktivnošću koja se financira prema Ugovoru za razdoblje od 1. kolovoza 2020. do 30. lipnja 2022. (“**Nastali troškovi**”).

|  |
| --- |
| Ugovor između EIB-a i HBOR-a je sklopljen 26. veljače 2021. Maksimalan iznos Darovnice predviđen Ugovorom iznosi EUR 500.000,00.*Razlog za angažman* HBOR mora dostaviti Banci izvještaj o provjeri rashoda koje je izradio vanjski revizor u prilog osnovanosti isplate koju je zatražio HBOR prema članku 6. Ugovora. Iznos Darovnice koju će Banka isplatiti za pokrivanje nastalih troškova i zatraženih za plaćanje od strane HBOR-a uvjetovan je činjeničnim nalazima ovog izvještaja.*Vrsta i cilj angažmana*Ova provjera rashoda odnosi se na angažman u provođenju određenih dogovorenih postupaka s obzirom na Nastale troškove. Cilj ove provjere rashoda je da Revizor izvrši posebne postupke navedene u ovim Smjernicama i da podnese HBOR-u izvještaj o činjeničnim nalazima s obzirom na izvršene posebne postupke provjere. Provjera znači da Revizor ispituje činjenične podatke u dokumentacijskim dokazima i evidenciji HBOR-a u vezi s Nastalim troškovima i uspoređuje ih s uvjetima i odredbama Ugovora.*Standardi i etika*Revizor će provesti ovaj angažman u skladu s:1. Međunarodnim standardom za povezane usluge, 4400 Obveze za provođenje dogovorenih postupaka u vezi s financijskim informacijama (the International Standard on Related Services (‘ISRS’) 4400 Engagements to perform Agreed-upon Procedures regarding Financial Information) koje je donio IFAC;
2. IFAC Kodeksom etike za profesionalne računovođe (the IFAC Code of Ethics for Professional Accountants), koji je osmislio i izdao IFAC-ov Odbor za međunarodne etičke standarde za računovođe (IFAC’s International Ethics Standards Board for Accountants (IESBA)), kojim se utvrđuju temeljna etička načela za Revizore u pogledu integriteta, objektivnosti, neovisnosti, profesionalne kompetentnosti i dužne pažnje, povjerljivosti, profesionalnog ponašanja i tehničkih standarda. Iako ISRS 4400 predviđa da neovisnost nije uvjet za angažiranje dogovorenih postupaka, Banka zahtijeva da Revizor bude neovisan od HBOR-a i da udovoljava zahtjevima neovisnosti IFAC-ovog Kodeksa etike za profesionalne računovođe.
 |

*Postupci, dokazi i dokumentacija*

Revizor planira posao tako da se može izvršiti učinkovita provjera rashoda. Revizor provodi procedure i primjenjuje upute navedene u ovim Smjernicama (ToR). Dokazi koji će se koristiti za provođenje postupaka su sve financijske i nefinancijske informacije koje omogućuju ispitivanje rashoda koje potražuje HBOR za financiranje Darovnice. Revizor koristi dokaze dobivene ovim postupcima kao osnovu za izvještaj o činjeničnim nalazima. Revizor dokumentira pitanja koja su važna za pružanje dokaza koji potkrepljuju izvještaj o činjeničnim nalazima, kao i dokaze da je posao izveden u skladu s ISRS 4400 i ovim Smjernicama.

Pri provođenju ovdje navedenih specifičnih postupaka, Revizor može primijeniti tehnike kao što su ispitivanje i analiza, (ponovni) izračun, usporedba, druge provjere administrativne točnosti, promatranje, pregled evidencija i dokumenata, pregled imovine i dobivanje potvrda. Revizor iz ovih postupaka dobiva dokaze o provjeri kako bi mogao sastaviti izvještaj o činjeničnim nalazima. Dokazi o provjeri su sve informacije koje Revizor koristi za donošenje činjeničnih nalaza te uključuju informacije sadržane u računovodstvenim evidencijama na kojima se temelje financijski izvještaji i druge informacije (financijske i nefinancijske).

Ugovorni zahtjevi koji se odnose na dokaze o provjeri su:

* Rashodi bi trebali biti prepoznatljivi, provjerljivi i evidentirani u računovodstvenim evidencijama HBOR-a (članak 5. Ugovora);
* HBOR će omogućiti bilo kojem vanjskom revizoru da provodi provjere na temelju popratnih dokumenata za račune, računovodstvenih dokumenata i bilo kojeg drugog dokumenta važnog za financiranje Usluga. HBOR daje pristup svim dokumentima i bazama podataka u vezi s Aktivnošću (članak 12. Ugovora);
* Za potrebe ovdje navedenih postupaka, evidencije, računovodstvena i popratna dokumentacija bit će (i) lako dostupna i arhivirana kako bi se olakšala njezina provjera; (ii) dostupna u izvornom dokumentiranom (pisanom) obliku ili u obliku kopija, uključujući u elektronskom obliku.

Revizor bi trebao osigurati sustavnu i reprezentativnu provjeru. Omjer pokrivenosti rashoda, *tj.* ukupni iznos rashoda koji je provjerio Revizor, izražen kao postotak ukupnog iznosa rashoda koji su prijavljeni kao Nastali troškovi pretrpljeni od strane Korisnika iznosit će 100%. Revizor će u svom izvještaju o provjeri rashoda navesti stopu iznimke koju je utvrdio.

Revizor:

* dobiva saznanja o uvjetima Ugovora pregledom potpisanog Ugovora i dodataka istome (čiji primjerak daje HBOR ) i ostalim relevantnim informacijama, te ispitivanjem HBOR-a;
* pribavlja i pregledava narativna i financijska izvješća koja su dostavljena Banci do datuma angažmana, u skladu s člankom 4. Ugovora;
* dobiva saznanja o odgovornostima HBOR-a, uključujući i obaveze izvještavanja te pristup osoblju i dokumentima;
* provjerava jesu li troškovi koji su prijavljeni Banci a koje je pretrpio HBOR prihvatljivi u skladu s odgovarajućim odredbama Ugovora, a posebno njegova članka 5.;
* ispituje — tijekom provođenja ovdje navedenih postupaka — je li se HBOR pridržavao pravila za računovodstvo i vođenje evidencija koja su navedena u Ugovoru, a posebno jesu li računi koje HBOR vodi za provedbu Aktivnosti točni i redoviti; računi i izdaci koji se odnose na aktivnosti lako se prate, lako su prepoznatljivi i provjerljivi; troškovi prijavljeni Banci mogu se uskladiti s računovodstvenim sustavom i evidencijama HBOR-a (a Revizor provodi takvo usuglašavanje), itd..;
* provjerava jesu li troškovi koji su prijavljeni kao nastali navedeni u valuti utvrđenoj Ugovorom te da su troškovi nastali u drugim valutama preračunati u skladu s uobičajenom računovodstvenom praksom HBOR-a i u skladu s člankom 4.9 Ugovora;
* provodi analitički pregled naslova rashoda uključenih u financijska izvješća koja je HBOR dostavio Banci;
* potvrđuje da proračun u financijskom izvještaju odgovara proračunu Ugovora (vjerodostojnost i autorizacija početnog proračuna) te da su nastali rashodi naznačeni u proračunu Ugovora;
* provjerava postoje li izmjene i dopune proračuna Ugovora. U tom slučaju, Revizor potvrđuje da su takve izmjene i dopune donesene u skladu s člankom 16. Ugovora;
* provjerava, za svaku odabranu stavku rashoda, da je stvarni rashod za odabranu stavku snosio HBOR te da se isti odnosi na HBOR .

Revizor bi trebao uzeti u obzir detaljne uvjete za stvarno nastale troškove utvrđene u članku 5. Ugovora. U tu svrhu, Revizor pregledava prateću dokumentaciju (npr. račune, ugovore) i dokaz o uplati. Revizor također ispituje dokaze o pruženim uslugama te provjerava postojanje imovine, ako je primjenjivo. Revizor provjerava jesu li ove stavke troškova stvarno plaćene u trenutku revizorove provjere.

Oblik i vrsta popratnih dokaza (npr. plaćanje, ugovor, račun itd.) i način evidentiranja rashoda (npr. upisi u dnevnik) razlikuju se ovisno o vrsti i prirodi rashoda i temeljnim aktivnostima ili transakcijama. Međutim, u svim slučajevima, stavke rashoda trebale bi odražavati računovodstvenu (ili financijsku) vrijednost temeljnih aktivnosti ili transakcija, bez obzira na vrstu i prirodu odgovarajuće aktivnosti ili transakcije.

Vrijednost bi trebala biti glavni faktor koji Revizor koristi za odabir rashodnih stavki ili klasa rashodnih stavki za provjeru. Revizor odabire rashodne stavke visoke vrijednosti kako bi osigurao odgovarajuće pokriće rashoda;

* potvrđuje da su rashodi za odabranu stavku nastali tijekom Roka provedbe, kako je definirano u članku 2. Ugovora;
* potvrđuje da su rashodi za odabranu stavku navedeni u proračunu u Dijelu II. Dodatka A Ugovoru;
* provjerava je li vjerodostojno da su rashodi za odabranu stavku bili neophodni za provedbu Aktivnosti i jesu li morali nastati za ugovorene aktivnosti, ispitivanjem vrste rashoda s popratnom dokumentacijom;
* provjerava jesu li rashodi za odabranu stavku evidentirani u računovodstvenom sustavu Korisnika i evidentirani u skladu s primjenjivim računovodstvenim standardima zemlje državljanstva Korisnika i uobičajenom praksom troškovnog računovodstva HBOR-a.

Elektronički dokumenti mogu se prihvatiti samo kada je HBOR prvo zaprimio ili kreirao dokumentaciju (npr. obrazac naloga ili potvrdu) u elektroničkom obliku, ili je Revizor uvjeren da Korisnik koristi elektronički sustav arhiviranja koji udovoljava utvrđenim standardima (npr. ovjereni sustav koji je u skladu s nacionalnim zakonom).

Evidencije je poželjno pribaviti iz neovisnih izvora izvan subjekta (račun ili ugovor izvornog dobavljača pouzdaniji je od interno odobrene potvrde o primitku); ako su generirani interno, takve bi evidencije po mogućnosti trebale biti predmetom nadzora i odobrenja. Izravan uvid u evidencije treba imati prednost u odnosu na ispitivanje takvih Evidencija ili drugih neizravnih dokaza.

Ako Revizor utvrdi da gore navedeni kriteriji za dokazivanje nisu dostatno ispunjeni, on to treba detaljno objasniti u činjeničnim nalazima;

* provjerava jesu li rashodi u skladu sa zahtjevima zakonodavstva o poreznom i socijalnom osiguranju, gdje je to primjenjivo;
* provjerava jesu li rashodi za odabranu stavku potkrijepljeni dokazima i popratnom dokumentacijom kako se to traži u Ugovoru;
* potvrđuje da se monetarna vrijednost odabrane stavke rashoda slaže s popratnim dokumentima (npr. fakturama, izvještajima o obračunu plaća) i koriste li se ispravni tečajevi gdje je to primjenjivo;
* ispituje vrstu rashoda za odabranu stavku i provjerava je li rashodna stavka klasificirana pod ispravnim (pod)poglavljem financijskog izvještaja;
* provjerava je li HBOR zaključio Ugovor kako je navedeno u članku 3 Ugovora. U tu svrhu, Revizor pregledava popratne dokumente postupka nabave. Revizor osigurava s HBOR-om da primjenjiva načela nabave budu jasno identificirana i shvaćena. Ako Revizor utvrdi da uvjeti koje treba provjeriti nisu dovoljno jasni, on/ona treba zatražiti pojašnjenje od HBOR-a;
* potvrđuje da HBOR ne može dobiti povrat carina, poreza i naknada, uključujući PDV-a, koji su evidentirani kao prihvatljivi troškovi (vidi članak 5. Ugovora). Revizor pribavlja dokaze da HBOR ne može zatražiti povrat carina, poreza ili naknada, uključujući PDV-a putem sustava oslobađanja i/ili naknadnog povrata;
* potvrđuje da troškovi u financijskom izvještaju ne uključuju doprinose u naravi. Bilo koji doprinosi u naravi ne predstavljaju stvarne rashode i nisu prihvatljivi troškovi;
* potvrđuje da se rashodi za odabranu stavku ne odnose na neprihvatljive troškove kao što su, na primjer, gubici od promjene valute, kako je navedeno u članku 5. Ugovora;
* ispituje jesu li prihodi koji bi se trebali pripisati Aktivnosti (uključujući darovnice i financijska sredstva primljena od drugih donatora i ostali prihodi koje je HBOR ostvario kao dio Aktivnosti dodijeljeni aktivnostima financiranim iz Darovnice i objavljeni u financijskom izvještaju. U tu svrhu, Revizor se raspituje kod HBOR-a i pregledava dokumentaciju dobivenu od HBOR-a . Od Revizora se ne očekuje da ispita cjelovitost prijavljenih prihoda.

Ako Revizor otkrije probleme neusklađenosti, on/ona izvještava o prirodi takvih problema kao i o njihovom financijskom utjecaju u smislu neprihvatljivih rashoda (Primjer: ako Revizor pronađe iznimku od 1.000 eura u odnosu na načela nabave za ugovor o darovnici kada EU financira 60% rashoda i kada neizravni troškovi predstavljaju 7% ukupnih izravnih prihvatljivih rashoda, Revizor izvještava o iznimci od 1.000 eura i financijskom učinku od 642 eura (1.000 eura x 60% x 1,07)). Revizor izvještava o svim pronađenim iznimkama, uključujući one za koje on/ona ne može kvantificirati iznos pronađene iznimke provjere ni potencijalni učinak na iznos Darovnice.

Kod pregledavanja popratnih dokumenata, Revizor u obzir uzima pokazatelje rizika navedene u nastavku teksta.

* Nedosljednosti u datumima dokumenata ili nelogičan slijed datuma. Primjeri: ponuda za natječaj datirana nakon dodjele ugovora ili prije slanja poziva na natječaj; ponuda za natječaj izabranog ponuditelja datirana prije datuma objave tendera ili datirana znatno kasnije od ponuda drugih ponuditelja; ponude različitih kandidata imaju isti datum; datumi na dokumentima nisu vjerojatni/u skladu s datumima u popratnoj dokumentaciji (npr. datum na ponudi nije vjerojatan/u skladu s poštanskim datumom na omotnici; datum na dokumentu koje zaprimljen telefaksom nije vjerojatan/u skladu s datumom koji je ispisao telefaks uređaj); itd .;
* Neobične sličnosti u ponudama kandidata koji sudjeluju na istom tenderu. Primjeri: jednake formulacije, rečenice i terminologija u ponudama različitih ponuditelja; jednak izgled i format (npr. vrsta fonta, veličina fonta, veličine margina, uvlake, oblikovanje odlomaka itd.) u ponudama različitih ponuditelja; sličan memorandum ili logotip; jednake cijene korištene u ponudama različitih ponuditelja za više podkomponenti ili stavki; identične gramatičke ili pravopisne pogreške ili pogreške u pisanju u ponudama različitih ponuditelja; korištenje sličnih žigova i sličnosti u potpisima; financijski izvještaj ili druge informacije ukazuju na to da su dva ponuditelja koji sudjeluju na istom natječaju povezana ili su dio iste grupacije (npr. ako se daju financijski izvještaji, bilješke uz financijske izvještaje mogu otkriti krajnje vlasništvo nad grupacijom. Podaci o vlasništvu također se mogu naći u javnim registrima računovodstvene dokumentacije.); itd.;
* Nedosljednosti u postupku odabira i donošenja odluke o dodjeli ugovora. Primjeri: odluke o dodjeli nisu vjerojatne/u skladu s kriterijima odabira i dodjele; pogreške u primjeni kriterija za odabir i dodjelu; redoviti dobavljač Korisnika sudjeluje kao član odbora za ocjenu ponuda; itd.;
* Ostali elementi i primjeri koji ukazuju na rizik povlaštenog odnosa s ponuditeljima: isti ponuditelj (ili manja grupa ponuditelja) poziva se neuobičajeno često na dostavu ponuda za različite ugovore; isti ponuditelj (ili manja grupa ponuditelja) pobjeđuje na neuobičajeno velikom postotku nadmetanja; ponuditelju se često dodjeljuju ugovori za različite vrste roba ili usluga; izabrani ponuditelj fakturira dodatnu robu koja nije navedena u ponudi (npr. dodatni rezervni dijelovi fakturirani bez jasnog obrazloženja, troškovi ugradnje fakturirani iako nisu utvrđeni u ponudi); itd.;
* Ostala dokumentacija, pitanja i primjeri koji ukazuju na rizik od nepravilnosti: upotreba fotokopija umjesto izvornika; upotreba pro-forma računa kao prateće dokumentacije umjesto službenih faktura; rukom unesene promjene na izvornoj dokumentaciji (npr. rukom promijenjene brojke, brojke ispravljane korektorom, itd.); upotreba neslužbenih dokumenata (npr. memorandum koji ne sadrži određene službene i/ili obvezne informacije poput broja iz trgovačkog registra, poreznog broja društva, itd.).

*Izvještavanje*

Izvještaj o ovoj provjeri rashoda treba opisati svrhu, dogovorene procedure i činjenične nalaze zadatka uz dovoljno detalja da omogući HBOR-u i Banci razumijevanje prirode i opsega procedura koje je provodio Revizor i činjeničnih nalaza o kojima je Revizor izvijestio.

Obvezno je korištenje Obrasca Izvještaja o provjeri rashoda koji se nalazi u Dodatku ovim Smjernicama. Revizor ovaj izvještaj dostavlja HBOR-u u roku do 31. srpnja 2022.

*Ostali uvjeti*

Naknada za ovaj zadatak iznosi [\*\*\*iznos i valuta naknade\*\*\*].

[HBOR treba navesti sve rashode koji se refundiraju i olakšice (npr. putni i ostali) dogovorene s Revizorom te jesu li PDV i/ili drugi relevantni porezi uključeni u naknade/rashode. HBOR i Revizor mogu dogovoriti bilo koje druge posebne uvjete.]

Dodatak:Obrazac Izvještaja o provjeri rashoda

Za HBOR: Za Revizora:

potpis potpis

<ime i funkcija> <ime i funkcija>

<datum> <datum>

Dodatak: Obrazac Izvještaja o provjeri rashoda

**IZVJEŠTAJ O PROVJERI RASHODA**

**[TISKANO NA MEMORANDUMU REVIZORA]**

HRVATSKA BANKA ZA OBNOVU I RAZVITAK,

Strossmayerov trg 9

Zagreb

[\*\*\*Datum Izvještaja\*\*\*]

Poštovani,

Predmet: Provjera rashoda za Ugovor o financiranju sklopljenog dana 26. veljače 2021. između Europske investicijske banke i Hrvatske banke za obnovu i razvitak u vezi s financiranjem razvoja i provedbe savjetodavnih usluga za ulaganjaza razdoblje od 1. kolovoza 2020. do 30. lipnja 2022.

U skladu sa smjernicama od [\*\*\*datum\*\*\*] koje ste dogovorili s nama, ovim putem dostavljamo svoj Izvještaj o činjeničnim nalazima (“**Izvještaj**”) koji se odnosi na troškove nastale tijekom razdoblja od 1. kolovoza 2020. do 30 lipnja 2022. (Dodatak 1 ovom Izvještaju). Zatražili ste provođenje određenih procedura vezano za takve rashode i predmetni Ugovor koji su sklopili HBOR i Europska investicijska banka dana 26.veljače 2021.(“**Ugovor**”).

*Cilj*

Naš je zadatak bio provjera rashoda, tj. zadatak predstavlja provođenje određenih dogovorenih procedura vezano za nastale troškove koje je potrebno platiti u okviru Ugovora. Cilj navedene provjere rashoda s naše strane je provođenje određenih dogovorenih procedura te dostava vama izvještaja o činjeničnim nalazima vezano za provedene procedure.

*Standardi i etika*

Naš smo zadatak proveli u skladu s:

1. Međunarodnim standardom za povezane usluge („ISRS“) 4400 Zadaci za provođenje dogovorenih procedura vezao za Financijske informacije koji je proglasila Međunarodna federacija računovođa („IFAC“);
2. Etičkim kodeksom za profesionalne računovođe koji je izdao IFAC. Iako ISRS 4400 propisuje da neovisnost nije uvjet za dogovorene procedure zadatka, Naručitelj zahtijeva da revizor također ispunjava zahtjeve neovisnosti Etičkog kodeksa za profesionalne računovođe.

*Provedene procedure*

Kao što je zatraženo, proveli smo samo one procedure koje su navedene u smjernicama za ovaj zadatak (vidi Dodatak 2 ovom Izvještaju). Navedene procedure provedene su samo kako bi se pomoglo Europskoj investicijskoj banci u procjeni jesu li rashodi koje potražujete u financijskom izvještaju dostavljenom Banci do datuma ovog zadatka prihvatljivi sukladno uvjetima Ugovora i jesu li zaista nastali.

*Izvori informacija*

Izvještaj sadrži podatke koje ste nam vi dostavili kao odgovor na određena pitanja ili koji su dobiveni i preuzeti iz vaših računa i evidencija

*Činjenični nalazi*

Ukupni rashod koji je predmet ove provjere rashoda iznosi <xxxxxx> eura.

Omjer pokrivenosti rashoda (expenditure coverage ratio) je [100%]. Ovaj omjer predstavlja ukupan iznos rashoda koji smo provjerili izražen kao postotak ukupnog rashoda koji je predmet ove provjere rashoda. Potonji iznos jednak je ukupnom iznosu rashoda koji ste naveli u financijskom izvještaju i za koji tražite ili očekujete da ćete tražiti plaćanje iz Darovnice u okviru Ugovora kao troškova nastalih tijekom razdoblja

na koje se ovaj izvještaj odnosi.

Izvještavamo o detaljima naših činjeničnih nalaza koji proizlaze iz procedura koje smo proveli iz Poglavlja 2 ovog Izvještaja.

*Korištenje ovog Izvještaja*

Ovaj Izvještaj namijenjen je isključivo za svrhu koja je gore navedena kao cilj.

Ovaj izvještaj pripremljen je isključivo za vašu povjerljivu upotrebu i isključivo za namjenu vašeg podnošenja Europskoj investicijskoj banci vezano za zahtjeve utvrđene u članku 4. Ugovora te da ga Europska investicijska banka dalje podnese Europskoj komisiji koja predstavlja Europsku uniju kao donatora u vezi sa Sporazumom o financiranju koji su sklopile Europska investicijska banka i Europska komisija u vezi s Darovnicom. Ne možete se osloniti na ovaj izvještaj za bilo koje druge svrhe niti ga možete distribuirati bilo kojim drugim stranama.

Europska investicijska banka može otkriti ovaj Izvještaj i drugima koji imaju regulatorna prava pristupa, poglavito Europskom uredu za borbu protiv prijevara i Europskom revizorskom sudu.

Ovaj se Izvještaj odnosi samo na rashod nastao tijekom gore navedenog razdoblja koji je uključen ili se očekuje da će biti uključen u vaše financijske izvještaje Banci i ne proteže se na niti jedan od vaših financijskih izvještaja.

Radujemo se što ćemo s vama raspravljati o našem Izvještaju i sa zadovoljstvom ćemo dati sve daljnje informacije ili pomoć koja bi mogla biti potrebna.

S poštovanjem,

Potpis Revizora [osoba ili tvrtka ili oboje ovisno o tome što je prikladno sukladno politici društva]

Ime Revizora koji potpisuje [osoba ili tvrtka ili oboje, ovisno o tome što je prikladno]

Adresa Revizora [ured odgovoran za zadatak]

Datum potpisa [datum potpisa završnog izvještaja]

1 Informacije o Ugovoru

*[Navesti kratak opis Ugovora i aktivnosti na koje se navedeni Ugovor odnosi te ključne financijske karakteristike / informacije o proračunu.]*

2 Provedene procedure i činjenični nalazi

Proveli smo sljedeće posebne procedure navedene u smjernicama.

Opće procedure

Procedure za provjeru usklađenosti rashoda s proračunom i analitičkim pregledom

Procedure za provjeru odabranih rashoda

Primijenili smo pravila za odabir rashoda te načela i kriterije provjere pokrića sukladno smjernicama za ovu provjeru rashoda.

*[Ovdje objasniti sve poteškoće i probleme koji su se pojavili]*

Ukupan rashod koji smo provjerili iznosi <xxxx> eura i sažeto je prikazan u tablici u nastavku teksta. Opći omjer pokrivenosti rashoda iznosi100%.

[*Ovdje navesti sažetu financijsku tablicu pri čemu je za svaki (pod)naslov potrebno navesti ukupan iznos rashoda koji je prijavio HBOR, ukupan iznos rashoda koji je provjeren te postotak pokrivenog rashoda.]*

Provjerili smo odabrani rashod kako je navedeno u gornjoj sažetoj tablici i za svaku odabranu stavku rashoda proveli smo procedure provjere navedene u smjernicama za ovu provjeru rashoda. U nastavku teksta izvještavamo naše činjenične nalaze koji proizlaze iz navedenih procedura.

1. Opće procedure

1.1 Uvjeti Ugovora

Uvjete Ugovora razumjeli smo sukladno smjernicama za ovaj zadatak.

[*Opisati činjenične nalaze i navesti pogreške i iznimke. Ako nema činjeničnih nalaza, to je potrebno izričito navesti za svaku proceduru kako slijedi: „Ova procedura nije rezultirala nikakvim činjeničnim nalazima“.]*

1.2 Financijski izvještaj za Ugovor

1.3 Računovodstvena pravila i pravila za vođenje evidencija

1.4 Usklađenje Financijskog izvještaja s računovodstvenim sustavom i evidencijama Korisnika

1.5 Tečajne stope

2. Procedure za provjeru usklađenosti rashoda s proračunom i analitičkim pregledom

2.1 Proračun za Aktivnost

2.2 Izmjene i dopune Proračuna za Aktivnost

[*Opisati činjenične nalaze i navesti pogreške i iznimke. Ako nema činjeničnih nalaza, to je potrebno izričito navesti za svaku proceduru kako slijedi: „Ova procedura nije rezultirala nikakvim činjeničnim nalazima“.]*

3 Procedure za provjeru odabranog rashoda

U nastavku smo izvijestili o svim iznimkama koje proizlaze iz procedura provjere navedenih u smjernicama za ovu provjeru rashoda u mjeri u kojoj su se te procedure primjenjivale na odabranu stavku rashoda.

Kvantificirali smo iznos utvrđenih iznimaka u provjeri i potencijalni utjecaj na Darovnicu za slučaj da Europska investicijska banka ili Europska komisija koja predstavlja Europsku uniju kao donatora proglasi dotičnu(e) stavku(e) rashoda neprihvatljivom(im) (kada je to primjenjivo uzimajući u obzir postotak financiranja Europske unije i utjecaj na neizravne rashode (npr. administrativni troškovi, režijski troškovi)). Izvijestili smo o svim pronađenim iznimkama, uključujući i one za koje ne možemo kvantificirati iznos ili potencijalni utjecaj na Darovnicu.

[*Navesti iznose/stavke rashoda za koje su utvrđene iznimke (= devijacije između činjenica i kriterija) i prirodu iznimke — to znači koji od posebnih uvjeta opisanih u smjernicama nije ispunjen. Navesti iznos utvrđenih iznimaka provjere i potencijalni utjecaj na Darovnicu ako bi takvi rashodi bili proglašeni neprihvatljivim.]*

3.1 Prihvatljivost troškova

Za svaku odabranu stavku rashoda provjerili smo kriterije prihvatljivosti navedene u smjernicama za ovu provjeru rashoda u skladu s člankom 5. Ugovora.

[*Opisati činjenične nalaze i navesti pogreške i iznimke. Primjer: utvrdili smo da iznos rashoda od 6.500 eura naveden pod podnaslovom [●] proračuna nije prihvatljiv. Iznos od 2.000 eura odnosi se na rashod nastao izvan Roka provedbe. Popratni dokazi nisu raspoloživi za [br.] transakcija u ukupnom iznosu od 1.200 eura. Nužna pravila nabave za kupnju [vrsta usluga] u iznosu od 3.300 eura nisu ispunjena.* *(Napomena: relevantni detalji kao što su referentni podaci iz računovodstvenih evidencija ili dokumenata moraju biti navedeni*).]

3.2 Prihvatljivi troškovi

3.3 Doprinosi u naravi

3.4 Ostali neprihvatljivi troškovi

3.5 Prihodi

[*Opisati činjenične nalaze i navesti pogreške i iznimke.]*

Dodatak 1 Financijski izvještaj za Ugovor

*[Dodatak 1 treba sadržavati završni financijski izvještaj HBOR-a za Ugovor koji odražava nastale troškove koji su predmet provjere. Financijski izvještaji trebaju biti datirani i naznačiti obuhvaćeno razdoblje.]*

Dodatak 2 Smjernice za provjeru rashoda

[*Dodatak 2 treba sadržavati potpisan i datiran primjerak cjelovitih smjernica za provjeru rashoda uključujući i sve dodatke istim.]*